**NAZIV KORISNIKA: Srednja škola Hrvatski kralj Zvonimir, Krk**

**SAŽETAK DJELOKRUGA RADA:**

Djelokrug rada Srednje škole Hrvatski kralj Zvonimir je kreirati poticajno školsko ozračje koje će svakom učeniku osigurati uspješnost školovanja i osjećaj vlastite vrijednosti. Kroz izvannastavne aktivnosti promičemo općeljudske vrijednosti, potičemo učeničku kreativnost i socijalne kompetencije. Permanentni rad djelatnika na stručnom usavršavanju; njihova suradnja s učenicima u radu na projektima, priredbama, humanitarnom radu, izradi školskog lista, CD-a i filmova škole garancija su uspješnosti naše škole u kreiranju odgovornih i kompetentnih mladih ljudi. Poticat ćemo suradnju s roditeljima te ih aktivno uključivati u život i rad Škole. Stalna evaulacija rada i korištenje rezultata u praksi, polazište je unapređivanja nastavnog procesa i općenito odgojno obrazovnog rada Škole.

**ORGANIZACIJSKA STRUKTURA:**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar, vodoinstalater, instalater-monter). Nastava je organizirana u jutarnjoj smjeni, u petodnevnom radnom tjednu sa slobodnim subotama. Nastava se izvodi prema nastavnim planovima i programima, koje je donijelo Ministarstvo znanosti, obrazovanja i športa, dok su sve ostale nastavne i vannastavne aktivnosti određene Godišnjim planom i programom škole te Kurikulumom.

**FINANCIJSKI PLAN ZA 2018.-2020. GODINU:**

|  |  |  |  |  |
| --- | --- | --- | --- | --- |
| **R.br.** | **Naziv programa** | **2018.** | **2019.** | **2020.** |
| 1. | Zakonski standard ustanova srednjeg školstva | 7.281.200,00 | 7.281.200,00 | 7.281.200,00 |
| 2. | Programi iznad zakonskog standarda ustanova srednjeg školstva | 472.172,97 | 472.172,97 | 472.172,97 |
| 3. |  |  |  |  |
|  | **Ukupno razdjel:** | **7.753.372,97** | **7.753.372,97** | **7.753.372,97** |

**NAZIV PROGRAMA:**

**ZAKONSKI STANDARD USTANOVA OSNOVNOG / SREDNJEG ŠKOLSTVA**

**STRATEŠKI CILJ: 3. Razvoj ljudskih potencijala i povećanje kvalitete života**

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :**

Cilj nam je pružanje usluge srednjoškolskog obrazovanja i odgoja naših učenika. U naredne tri godine nastojat ćemo podići kvalitetu nastave na što višu razinu stalnim usavršavanjem nastavnika, uvođenjem novih tehnologija te podizanjem materijalnih i drugih uvjeta na viši standard, prema našim mogućnostima.

I nadalje ćemo poticati učenike na izražavanje kreativnosti, sposobnosti i talenata kroz organizirane slobodne aktivnosti, natjecanja i druge školske projekte.

Poticat će se kvalitetna komunikacija između profesora, učenika i roditelja u svrhu postizanja što boljih rezultata učenika.

**ZAKONSKE I DRUGE PODLOGE NA KOJIMA SE PROGRAM ZASNIVA:** *(potrebno je navesti koji je zakonski ili drugi temelj za uključenje programa u Proračun)*

Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN, broj 87/08,86/09,92/10,90/11,5/12,16/12,86/12,120/12,94/13,152/14, 07/17) i Zakona o ustanovama (NN, broj 76/93, 29/97, 47/99, 35/08).;Uputama za izradu proračuna Primorsko goranske županije 2018.-2020. od 04. listopada 2017. godine; Godišnji izvedbeni odgojno-obrazovni plan i program rada za školsku godinu 2017/2018. kojim se utvrđuje način rada svih obrazovnih programa za stjecanje srednje stručne i školske spreme; Školski kurikulum Srednje škole Hrvatski kralj Zvonimir, nastavne i izvannastavne aktivnosti za školsku godinu 2017./2018.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:** *(potrebno je navesti temeljem čega su planske veličine određene u predloženim iznosima)*

U planu prihoda i primitaka za 2018.- 2020. godinu planirani su slijedeći prihodi:

* Iz državnog proračuna u 2018. ostvariti će se 6.264.000,00 kn
* Za 2019. i 2020. godinu planirana su ista sredstva kao i za 2018. prema uputama Ministarstva financija za izradu proračuna JL(R)S.
* Iz županijskog proračuna ostvariti će se 665.000,00 kn za zakonski standard ustanova srednjeg školstva. U 2019. i 2020. godini planirana su ista sredstva prema Okvirnom prijedlogu financijskih planova srednjih škola koje je poslala Primorsko goranska županija.
* Iz vlastitih prihoda škole ostvariti će se 63.000,00 kn
* Iz JL(R)S ostvariti će se 260.000,00 kn. u 2018. U 2019. i 2020. godini planira se prihod u istom iznosu.
* Od donacija ostvariti će se 18.000,00kn Isti iznos planiran je u 2019. i 2020. godini.
* Prihodi za posebne namjene planirani su u iznosu 10.000,00 Kn za sve tri godine.
* Prihodi od nefinancijske imovine planirani su 1.200,00kn za sve tri godine. To su sredstva od prodaje stana koja se ulažu u održavanje školske zgrade.

Prihodima iz državnog proračuna predviđeno je financiranje:

* Rashoda za zaposlene u iznosu 6.210.000,00 kn. u 2018. godine. Za 2019. i 2020.godinu planirana su ista sredstva jer nije predviđena znatnija promjena broja zaposlenih.
* Uz plaće u planiranom iznosu uključeni su i ostali rashodi za zaposlene, kao što su jubilarne nagrade, pomoći, dar djeci
* Materijalni rashodi u iznosu od 54.000,00 kn

Iz županijskog proračuna ostvariti će se 665.000,00 kn, te je predviđeno financiranje:

* Materijalnih rashoda u iznosu od 663.800,00 Kn
* Financijskih rashoda 1.200,00 Kn i

Prihodima JL(R)S, vlastitim prihodima škole, prihodima za posebne namjene i donacijama financiraju se školske aktivnosti i projekti, školske manifestacije, doprinosi za rad osoba na stručnom osposobljavanju bez zasnivanja radnog odnosa, te ulaganje u opremu i zgradu.

Navedenim sredstvima financira se rad škole. U školskoj godini 2017/2018 imamo 19 razrednih odjeljenja i 327 učenika.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** *(potrebno je obrazložiti u kojoj mjeri su ostvareni ciljevi i postignuti rezultati temeljeni na pokazateljima uspješnosti iz prethodne godine)*

U prethodnoj godini imali smo zadana četiri pokazatelja uspješnosti koja smo nastojali ostvariti

i realizirati. Kroz školske aktivnosti uspješno smo realizirali sva četiri cilja. To su: povećanje broja školskih projekata/ manifestacija/ izložbi učeničkih uradaka, povećanje broja učenika koji sudjeluju u školskim projektima/manifestacijama/priredbama, povećanje broja učenika i nastavnika koji sudjeluju u projektima financiranim od strane EU i povećanje broja osvojenih mjesta na županijskim i državnim natjecanjima.

Ostvarenje zadanih ciljeva ostvarili smo kroz slijedeće projekte i aktivnosti:

* Sudjelovanje učenika na županijskim i državnim natjecanjima
* Humanitarni Božićni sajam u sklopu projekta Otvoreni kišobran
* Krčki su maturanti izabrani među najbolje na nacionalnom natjecanju Mladi u EU u organizaciji Ureda za informiranje RH
* Obilježavanje dana mira, sadnja masline u školskom vrtu
* Dani kruha
* Dan otvorenih vrata
* Dan kravate
* Obilježavanje dana tolerancije, dana osoba s Down sindromom, dana mira, dana planeta Zemlje
* Realizacija Erasmus + projekta mobilnosti učenika. 24 naših učenika u sklopu projekta Skills4jobs boravilo je 17 dana u Lisabonu, Portugala i tamo odradilo stručnu praksu.
* Realizaija Erasmus + projekta mobilnosti nastavnika. Osam nastavnika sudjelovalo je u edukaciji **u sklopu Erasmus+ KA1 projekta Innovative Teacher for 21 century school**kojim je osam nastavnika dobilo prigodu stručnog usavršavanja iz različitih područja obrazovanja u Grčkoj i Italiji.
* Eko škola za eko otok koja uključuje Izložbu učeničkih radova na temu kulturno-povijesne baštine i tradicijskih zanata u sklopu projekta Ribanje i ribarsko prigovaranje
  + - Dramska predstava „ Ribarske svađe“ , prema predlošku slavnog talijanskog komediografa Carla Goldonija.
    - Sajam zanimanja u sklopu obilježavanja Tjedana strukovnog obrazovanja i osposobljavanja u cijeloj Europi. Srednja škola Hrvatski kralj Zvonimir se uključila u obilježavanje te manifestacije s ciljem da se strukovno obrazovanje i osposobljavanje za napredne vještine i kvalitetna radna mjesta učini što privlačnijim na lokalnoj razini, kao i na razini cijele Europe.
    - Realizacija projekta Mediteranski vrt u funkciji razvoja održivog turizma. Učenici pod vodstvom mentora uredili su školski vrt i oplemenili ga mediteranskim biljem, edukativnim tabelama s nazivima biljaka, krčkim suhozidom, te realizirali putovanje u Merano, Italia s ciljem upoznavanja primjera dobre prakse turističke promidžbe mediteranskih vrtova Europi
    - Naša škola jedna je od 15 škola u RH sa statusom Škole Europskog parlamenta. Europarlamentarka Željana Zovko, u ime EU dodijelila je školi povelju Škola ambasador Europskog parlamenta
    - Dan škole pod nazivom More i ja u blizini obilježili smo promocijom projekata mobilnosti u EU, godišnjeg projekta Ribanje i ribarsko prigovaranje,i nagrađivanjem najuspješnijih učenika i nastavnika.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.b.** | **Naziv aktivnosti/projekta** | **2018.** | **2019.** | **2020.** |
| 1. | Osiguravanje uvjeta rada | 7.281.200,00 | 7.281.200,00 | 7.281.200,00 |
| 2. | Investicijsko održavanje objekata i opreme |  |  |  |
| 3. | Opremanje ustanova školstva |  |  |  |
| 4. | Izgradnja i rekonstrukcija objekata srednjeg školstva |  |  |  |
|  | **Ukupno program :** |  |  |  |

**RAZLOG ODSTUPANJA OD PROŠLOGODINJIH PROJEKCIJA:** *(potrebno je navesti zbog čega se plan za 2018.i projekcija za 2019. godinu razlikuje od usvojenih projekcija iz prethodne godine)*

U prošlogodišnjoj projekciji financijskog plana za 2018. godinu ukupni prihodi za osiguravanje uvjeta rada iznosili su 7.387.000,00kn. Ove godine planirani prihodi za istu namjenu su 7.281.000,000 kn, što je za 106.000,00 kn manje. Razlika ukupnog plana prihoda između projekcije u listopadu 2016. godini i ovogodišnje projekcije najvećim se dijelom odnosi na projekciju sredstava MZO. U ovogodišnjoj projekciji planirani prihodi za 2018. godinu od MZOS iznose 6.264.000,00 kn, što je za 136.800 kn manje u odnosu na prošlogodišnju. Plan je smanjen na temelju dobivenih sredstava u ovoj godini; nadalje planirani prihodi od PGŽ-e za osiguravanje uvjeta rada iznose 665.000 kn te su za 20.000 kn veći u odnosu na prošlogodišnji plan. Do povećanja je došlo temeljem odobrenih sredstava PGŽ-e za financiranje decentraliziranih funkcija srednjeg školstva. Vlastiti prihodi su u ovogodišnjoj projekciji iznose 63.000 kn,i viši su za 5.000,00 kn. Plan se temelji na sklopljenim ugovora za najam dvorane i marendarija. Planirani prihodi od donacija iznose 18.000 i za 6.000,00 kn su veći u odnosu na prethodnu godinu. Plan je povećan temeljem primljenih donacije tijekom ove godine. Prihodi od nefinancijske imovine su isti kao i prošle godine i iznose 1.200,00 kn. Prihodi od pomoći su 260.000,00 kn, te su za 20.000,00 Kn viši.. Plan je povećan temeljem ostvarenih prihoda u tekućoj godini. Planirani prihodi za posebne namjene su 10.000 kn., te je manji za 20.000 kn. Plan je smanjen temeljem ostvarenja u 2017. godini.

**POKAZATELJI USPJEŠNOSTI:** *(pokazatelji uspješnosti predstavljaju podlogu za mjerenje učinkovitosti provedbe programa i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2018. | Ciljana  vrijednost  2019. | Ciljana  vrijednost  2020. |
| Povećanje broja školskih projekata/  manifestacija/izložbi učeničkih uradaka | Poticanje učenika na timski rad, izražavanje kreativnosti, talenata i sposobnosti kroz projektne aktivnosti | broj | 16 | 17 | 18 | 19 |
| Povećanje broja učenika koji sudjeluju u školskim projektima/  manifestacijama/  priredbama | Poticanje učenika na timski rad, volonterski rad, podizanje svijesti učenika na važnost humanitarnog rada, tolerancije i međukulturalnosti, kao i na izražavanje kreativnosti, talenata i sposobnosti kroz ovakve aktivnosti | broj | 160 | 170 | 175 | 180 |
| Povećanje broja učenika i nastavnika koji sudjeluju u projektima financiranim od strane EU | Poticanje međugranične suradnje, usavršavanje jezičnih, i ICT vještina, mobilnost učenika i nastavnika kroz EU projekte | broj | 9 | 12 | 15 | 17 |
| Povećanje broja osvojenih mjesta na županijskim i državnim natjecanjima | Poticanje učenika na izražavanje sposobnosti te testiranje kvalitete rada nastavnika s nadarenim učenicima | broj | 22 | 23 | 24 | 25 |
| Opremanje Pametne učionice |  | Broj | 1 | 1 | 2 | 2 |

**NAZIV PROGRAMA:**

**PROGRAMI IZNAD ZAKONSKOG STANDARDA OSNOVNOŠKOLSKIH USTANOVA / USTANOVA SREDNJEG ŠKOLSTVA**

**STRATEŠKI CILJ: 3. Razvoj ljudskih potencijala i povećanje kvalitete života**

**PRIORITET: 3.2. Unapređenje obrazovnog sustava te njegova usklađenost sa potrebama u gospodarstvu**

**POSEBNI CILJ :** *(posebni cilj treba odrediti na način da se definira što se programom želi postići, kako se nastoji realizirati program i tko je korisnik ili primatelj usluge)*

Cilj programa iznad zakonskog standarda naše ustanove je omogućiti stjecanje dodatnih znanja i vještina učenika i nastavnika u skladu s potrebama suvremenog tržišta rada i novih metoda poučavanja, kao i interesima učenika i nastavnika. Programi će se realizirati tijekom školske godine 2017./2018. godine temeljem odobrenih projekata u okviru programa ERASMUS +., te temeljem brojnih školskih projekata. Krajnji korisnici ovih programa su učenici i nastavnici naše škole, a ostvareni rezultati ovisit će o njihovu angažmanu u realizaciji istih, te u prenošenju stečenih znanja na sve učenike i nastavnike u Školi i primjeni istih u nastavi.

**ZAKONSKE I DRUGE PODLOGE NA KOJIMA SE PROGRAM ZASNIVA:** *(potrebno je navesti koji je zakonski ili drugi temelj za uključenje programa u Proračun)*

Djelatnost srednjeg školstva ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN, broj 87/08,86/09,92/10,90/11,5/12,16/12,86/12,120/12,94/13,152/14) i Zakona o ustanovama (NN, broj 76/93, 29/97, 47/99, 35/08).;Uputama za izradu proračuna Primorsko goranske županije 2018.-2020. od 04. listopada 2017.; Godišnji izvedbeni odgojno-obrazovni plan i program rada za školsku godinu 2017/2018. kojim se utvrđuje način rada svih obrazovnih programa za stjecanje srednje stručne i školske spreme; Školski kurikulum Srednje škole Hrvatski kralj Zvonimir, nastavne i izvannastavne aktivnosti za školsku godinu 2017/2018.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA:** *(potrebno je navesti temeljem čega su planske veličine određene u predloženim iznosima)*

U planu prihoda i primitaka za 2018.- 2020. godinu planirani su prihodi od PGŽ-e za programe iznad zakonskog standarda u iznosu od 79.119,97 kn temeljem odobrenih sredstava PGŽ-e i to 17.400 za programe poticanja dodatnog odgojno-obrazovnog stvaralaštva, 10.000 kn za natjecanja i 51.713,97 kn za sufinanciranje rada pomoćnika u nastavi. Planirani prihodi od pomoći za provođenje programa iznad zakonskog standarda iznose 393.059,00 Kn. 380.000 su prihodi za provođenje mobilnosti učenika unutar zemalja EU temeljem sklopljenih ugovora sa Agencijom za mobilnost i programe Europske unije; a 13.059 su planirani prihodi za Školsku shemu koju financira Agencija za plaćanja u poljoprivredi.

**IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI:** *(potrebno je obrazložiti u kojoj mjeri su ostvareni ciljevi i postignuti rezultati temeljeni na pokazateljima uspješnosti iz prethodne godine)*

Prošle školske godine pomoću prihoda dobivenih od PGŽ za poticanje programa iznad zakonskog standarda u našoj školi provodili su se brojni projekti i programi koje su osmisli učenici sa svojim mentorima, a u sklopu cjelogodišnjeg projekta „ Ribanje i ribarsko prigovaranje“ postavljena je izložba učeničkih radova u galeriji Decumanus u Krku. Odobrenim sredstvima od Agencije za mobilnost i programe EU 24 učenika odradilo je stručnu praksu u Portugala, te je 8 nastavnima sudjelovalo na stručnim usavršavanjima u Italiji i Grčkoj.

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2018.** | **2019.** | **2020.** |
| 1. | EU projekti | 380.000,00 |  |  |
| 2. | Natjecanja i smotre u znanju, vještinama i sposobnostima | 10.000,00 |  |  |
| 3. | Sufinanciranje rada pomoćnika u nastavi | 51.713,97 |  |  |
| 4. | Programi za poticanje dodatnog odgojno-obrazovnog stvaralaštva | 17.400,00 |  |  |
| 5. | Školska shema | 13.059,00 |  |  |
|  | **Ukupno program:** | **472.172,97** |  |  |

**RAZLOG ODSTUPANJA OD PROŠLOGODINJIH PROJEKCIJA:** *(potrebno je navesti zbog čega se plan za 2018.i projekcija za 2019. godinu razlikuje od usvojenih projekcija iz prethodne godine)*

U prošlogodišnjoj projekciji financijskog plana za 2018. godinu nisu planirani prihodi PGŽ za programe iznad zakonskog standarda ustanova srednjeg školstva a ove godine su planirani u iznosu od 79.119,97, a sve sukladno Uputama za izradu proračuna Primorsko goranske županije 2018.-2020. Temeljem novog sklopljenog ugovora sa Agencijom za mobilnost i programe Europske unije ove godine planirali smo 380.000,00 kn prihoda za realizaciju ugovorenih projekata unutar programa iznad zakonskog standarda srednjoškolskih ustanova dok smo prethodne godine planirali 180.000 kn. Ove godine došlo je do promjene financiranja Školske sheme ( shema školskog voća), te smo temeljem toga i to uvrstili u plan u iznosu od 13.059 kn. Naime Škola sama podmiruje troškove voća, te svaka tri mjeseca traži refundaciju od strane Agencije za plaćanja u poljoprivredi.

**POKAZATELJI USPJEŠNOSTI:** *(pokazatelji uspješnosti predstavljaju podlogu za mjerenje učinkovitosti provedbe programa i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |  |
| --- | --- | --- | --- | --- | --- | --- |
| **Pokazatelj uspješnosti** | **Definicija** | Jedinica | Polazna  **vrijednost** | Ciljana  vrijednost  2018. | Ciljana  vrijednost  2019. | Ciljana  vrijednost  2020. |
| Uključenost učenika u natjecanja i smotre znanja, vještina i sposobnosti | Sufinanciranjem natjecanja i smotri poticati postojeće i uvođenje novih natjecateljskih disciplina s povećanim brojem korisnika | broj učenika | 5 | 7 | 8 | 9 |
| Broj pomoćnika u nastavi | Povećanjem broja pomoćnika u nastavi olakšati školovanje učenika s teškoćama | Broj | 1 | 1 | 2 | 2 |
| Broj učenika u programima poticanja dodatnog odgojno-obrazovnog stvaralaštva | Sufinanciranjem programa uključiti učenike u izvannastavne programe, te time poticati učenika na timski i volonterski rad, podizanje svijesti učenika na važnost humanitarnog rada, tolerancije i međukulturalnosti, kao i na izražavanje kreativnosti, talenata i sposobnosti kroz ovakve aktivnosti | Broj učenika | 160 | 170 | 175 | 180 |
| Uključenost učenika i nastavnika u programe financirane sredstvima EU – među školsko partnerstvo u sklopu eTwininng programa i programa mobilnosti Erasmus + | Sufinanciranjem programa EU poticati međukulturalnost, usvajanje novih tehnologija, komunikacijskih vještina na stranim jezicima i, pripremati učenike za tržište rada te unaprijediti kvalitetu rada i učinkovitost nastavnika primjenom novih metoda poučavanja uz korištenje informacijskih i komunikacijskih tehnologija IKT). | broj učenika  i nastavnika | 30 | 32 | 33 | 35 |